مدري اشغيرك صاير ولامفهوم
مدري اشبيك احس اتريد تتركني0000
صح يمي وتسولف والتوالي الليل
بس تفكيري بيك اتروح كاتلني0000
قبل اي كلمه احجي ومااريد الغاز
راح اتروح عني ؟يله جاوبني0000
والله اعرفت رايد تروح اليوم
ماادري شعوري ايكلي عايفني0000
دور سبب هجرك مقتنع بي شي
عندك محب ثاني ارجوك صارحني0000
روح وعادي عايش قبل لا لاكيك
وعادي اهواي كلبي ابناره عذبني0000
جنت اعرف كلامك كله حجي السان
وجنت اعرف حضرتك والله متحبني0000
دوم انته بغدر صدك عليه اتفوز
ولامره ابمحبتك انته غالبني000
اريد اتحاسب اني وياك هاليوم
واذا قصرت اني وياك حاسبني0000
ليش اهجرت كلبي وعذبت هالروح
ولامره جرحتك رغم جارحني0000
جرحت كلبي وتضن ابروحتك ارتاح
وعندي افضل طريقه اتخلصك مني0000
اذا متريدني ومني تحس مليت
هاك الزم مسدس بيدك اكتلني0000